Paol Keineg

Paol Keineg, bet ganet e Kimerc'h d'ar 6 a viz C'hwevrer 1944, zo ur skrivagner hag un dramaour brezhonek ha gallek.

E skol kentañ-derez Kimerc'h e voe kent mont da Gemper evit an eil derez. Goude-se ec'h eas da ziwaller e Kemper, e Pont-'n-Abad hag e Brest. En UBO Brest e tapas e 1968 un aotreegezh war al lizhiri a-vremañ. Goude-se e voe adkelenner e Montroulez a-raok distreiñ da Vrest gant ar memes karg. Er bloaz 1972 avat e voe skarzhet hep abeg ofisiel, marteze abalamour ma oa unan eus diazezerien ar strollad politikel UDB e 1964UBO..

E 1972 end-eeun e voe leurennet e bezh-c'hoari kentañ, Le Printemps des Bonnets rouges, gant an dremmour gall Jean-Marie Serreau (1915-1973) er sal-c'hoariva Théâtre de la Tempête bet diazezet gantañ e Pariz er bloaz kent. Dilabour edo Paol Keineg goude kuitaet an Deskadurezh-Stad, setu ec'h eas da vinter en ur chanter-bigi a-raok ober ur staj souder e 1974, ma voe diplomet.

E 1975 e krouas ar gelaouenn Bretagnes, ma'z embannas troidigezhioù diwar skridoù ar varzhez stadunanat Rita Frances Dove (Akron, Ohio, 1952), a oa peuzdianav d'ar mare-se, en niverenn 2Bretagnes niverenn 2, pp. 37-39..

Betek 1978 e voe embannet ar gelaouenn, met diouzhtu an niverenn 2 e lestras Paol Keineg war-du Kalifornia. Paotr e vil micher e voe eno, en ur zeskiñ saozneg ar vro. E 1977 ec'h eas da studier ar Brown University e Providence, Rhode Island, ma voe diplomet war al lizhiri saoznek e 1981, oadet a 37 vloaz. Goude-se ec'h eas da gelenn e meur a ensavadur : Brown University ; Darmouth College e Hanover, New Hampshire ; Duke University e Durham, North Carolina ; University of California, Berkeley, Kalifornia ; Skol-veur Harvard, Cambridge, Massachusetts.

Ne zisoñje ket e vro c'henidik avat, gwech ha gwech all e tistroe da Vreizh, ma krouas ar gelaouenn Poésie-Bretagne gant Alain Le Beuze (Kemperle, 1958) ha Denis Rigal (1938-2021).

Oberennoù
 Le poème du pays qui a faim, 1967
 Hommes liges des talus en transes, 1969
 Chroniques et croquis des villages verrouillés, 1971
 Le printemps des Bonnets Rouges, 1972
 Histoires vraies / Mojennoù gwir 1974
 Lieux communs, suivi de Dahut, 1974
 35 haiku (e brezhoneg), 1978
 Boudica, Taliesin et autres poèmes, 1980
 Préfaces au Gododdin, 1981
 Oiseaux de Bretagne, oiseaux d'Amérique, 1984
 Guernica, 1989
 Silva rerum, 1989
 Tohu, Wigwam éditions, 1995
 À Cournille, 1999
 Dieu et madame Lagadec, 2001
 Anna Zero, 2002
 Triste Tristan, suivi de Diglossie, j'y serre mes glosses, 2003
 Terre lointaine, 2004
 Là et pas là, 2005
 Quatre Poires / Peder berenn (sic), troet diwar Añjela Duval, 2005
 Wiersze Bretonskie, troet diwar ar Polonad Kazimierz Brakoniecki , 2007
 Les trucs sont démolis, 2008
 Abalamour, 2012
 Histoires vraies / Mojennoù gwir / Histórias verícas, troet e katalaneg gant Ruy Proença, 2014
 Qui?, troet diwar R. S. Thomas, a-gevret gant Marie-Thérèse Castay ha Jean-Yves Le Disez, 2015
 Mauvaises langues, 2014
 Un enterrement dans l'île, troet diwar Hugh MacDiarmid (892-1978), 2016
 Johnny Onion descend de son vélo, 2019
 Korriganiques, 2019.
 Scènes de la vie cachée en Amérique, 2021
Pezhioù-c'hoari
 Le printemps des Bonnets rouges, 1972
 (Manque d')aventures en Patagonie, 1983
 La Reine de la nuit, 1992
 Kaka, ou l'Entrevue céleste, 1994
 Anna Zéro, 2002
 Terre lointaine, 2004

Enorioù
 Priz Fénéon, Pariz, 1974, evit Lieux communs, suivi de DahutPrix littéraire Fénéon 1949-2023.
 Priz Max Jacob, Pariz, 2015, evit Mauvaises languesPrix Max Jacob.

Liammoù diavaez
Fonds Paol Keineg

Notennoù

Rummad:Ganedigezhioù 1944
Rummad:Emsaverien Breizh
Rummad:Lennegezh vrezhonek
Rummad:Lennegezh c'hallek
Rummad:Skrivagnerien vrezhonek
Rummad:Skrivagnerien c'hallek
Rummad:Skrivagnerien Breizh